Kvarner je smješten na sjeveroistoku Jadranskog mora i obuhvaća primorski dio Hrvatske. Najbrži način da stignete do Kvarnera iz inozemstva je zrakoplovom - međunarodna zračna luka Rijeka koja se nalazi na otoku Krku izravno je dostupna letovima iz većih europskih gradova, a u blizini Kvarnera nalazi se i međuarodna zračna luka Pula. Automobilom je također jednostavano doći u Kvarner zbog dobre cestovne povezanosti. Primjerice, od Münchena do Kvarnera dijeli vas 6 sati vožnje, od Frankfurta 10 sati, od Praga 9 sati, a od Ljubljane svega 2 sata vožnje. Hrvatska je od 1.1.2023. dio Schengenske zone pa na graničnim prijelazima iz država EU-a možete proći bez provjere dokumenata. Nakon ulaska u Hrvatsku, cestarine se plaćaju gotovinom ili karticom na naplatnim postajama. Imajte na umu da su u turističkoj sezoni na naplatnim postajama moguće gužve, posebice vikendima. Otok Krk mostom je povezan s kopnom pa vam za njega neće trebati prijevoz trajektom, no ako putujete na ostale kvarnerske otoke trebat će vam trajekt. Plovni red za otok Rab provjerite ovdje: http://www.rapska-plovidba.hr/plovni_hr.html, a za ostale otoke ovdje: https://www.jadrolinija.hr/.